
LIETUVOS RESPUBLIKOS SVEIKATOS APSAUGOS MINISTRAS

ĮSAKYMAS
DĖL LIETUVOS RESPUBLIKOS SVEIKATOS APSAUGOS MINISTRO 2008 M. BIRŽELIO 28 D. ĮSAKYMO NR. V-636 „DĖL SIUNTIMŲ ASMENS SVEIKATOS PRIEŽIŪROS PASLAUGOMS GAUTI IŠDAVIMO, ĮFORMINIMO IR ATSAKYMŲ PATEIKIMO TVARKOS APRAŠO PATVIRTINIMO“ PAKEITIMO

2024 m. lapkričio 20 d. Nr. V-1140
Vilnius

1. P a k e i č i u Siuntimų asmens sveikatos priežiūros paslaugoms gauti išdavimo, įforminimo ir atsakymų pateikimo tvarkos aprašą, patvirtintą Lietuvos Respublikos sveikatos apsaugos ministro 2008 m. birželio 28 d. įsakymu Nr. V-636 „Dėl Siuntimų asmens sveikatos priežiūros paslaugoms gauti išdavimo, įforminimo ir atsakymų pateikimo tvarkos aprašo patvirtinimo“:
1.1. Pakeičiu 2.1 papunktį ir jį išdėstau taip:
„2.1. Siuntimas – medicinos dokumentas, Aprašo nustatyta tvarka įformintas ir Lietuvos nacionalinės sveikatos sistemos asmens sveikatos priežiūros įstaigos (toliau – LNSS įstaiga) pirminės asmens sveikatos priežiūros paslaugas teikiančio gydytojo arba gydytojo odontologo (toliau kartu – gydytojas) arba, kai tai numatyta medicinos normose ir (arba) atitinkamų sveikatos priežiūros paslaugų teikimą reguliuojančiuose teisės aktuose, bendrosios praktikos slaugytojo, išplėstinės praktikos slaugytojo arba akušerio (toliau kartu – slaugytojas), arba burnos higienisto išduotas kreipimasis į LNSS įstaigos specializuotas asmens sveikatos priežiūros paslaugas teikiantį gydytoją arba gydytoją odontologą specialistą (toliau kartu – gydytojas specialistas) ar kitą sveikatos priežiūros specialistą, siekiant pasikonsultuoti dėl paciento sveikatos būklės, tyrimų, diagnozės nustatymo ar patikslinimo, gydymo taktikos (pradėti, pratęsti, pakeisti ar nutraukti gydymą) ar darbingumo, arba įformintas ir išduotas kreipimasis dėl asmens sveikatos priežiūros paslaugų teikimo, arba LNSS įstaigos gydytojo specialisto, į kurį kreipėsi LNSS įstaigos pirminės asmens sveikatos priežiūros paslaugas teikiantis gydytojas arba slaugytojas, arba kito LNSS įstaigos gydytojo specialisto, suteikusio Privalomojo sveikatos draudimo fondo (toliau – PSDF) biudžeto lėšomis apmokamas asmens sveikatos priežiūros paslaugas, kreipimasis į sveikatos priežiūros specialistą, siekiant užtikrinti paslaugų tęstinumą.“
1.2. Pakeičiu 2.3 papunktį ir jį išdėstau taip:
„2.3. Kitos Apraše vartojamos sąvokos suprantamos taip, kaip jos apibrėžtos Lietuvos Respublikos medicinos praktikos įstatyme, Lietuvos Respublikos sveikatos sistemos įstatyme, Lietuvos Respublikos sveikatos draudimo įstatyme, Lietuvos Respublikos odontologijos praktikos ir burnos priežiūros praktikos įstatyme ir kituose sveikatos priežiūros paslaugų teikimą reglamentuojančiuose teisės aktuose.“
1.3. Pakeičiu 6.1 papunktį ir jį išdėstau taip:
„6.1. informacija apie ASPĮ, kurioje dirba siuntimą išduodantis gydytojas, slaugytojas ar burnos higienistas;“.
1.4. Pakeičiu 7 punktą ir jį išdėstau taip:
„7. Jeigu pacientui kreipiantis į ASPĮ su PAASP paslaugas teikiančio gydytojo, slaugytojo ar burnos higienisto siuntimu dėl konkrečios priežasties pas gydytoją specialistą paaiškėja, kad paciento sveikatos būklės tolesnio ištyrimo ir (ar) gydymo tęstinumui užtikrinti reikalingos kitos asmens sveikatos priežiūros paslaugos, gydytojas specialistas pateikia informaciją į ESPBI IS formoje E027 arba daro įrašą formoje E025, jei pacientas pasirenka asmens sveikatos priežiūros paslaugą gauti toje pačioje ASPĮ.“
1.5. Pakeičiu 14 punkto pirmąją pastraipą ir ją išdėstau taip:
„14. Pateikiant atsakymą pacientą siuntusiam gydytojui, slaugytojui ar burnos higienistui, pateikiama informacija ESPBI IS formoje E027-a, kurioje turi būti nurodyta:“.
1.6. Pakeičiu 18 punktą ir jį išdėstau taip:
„18. Siuntimą asmens sveikatos priežiūros paslaugoms, kurių išlaidos apmokamos PSDF biudžeto lėšomis, gauti turi teisę išduoti tik LNSS įstaigos PAASP paslaugas teikiantis gydytojas  slaugytojas, burnos higienistas arba gydytojas specialistas, teikiantys asmens sveikatos priežiūros paslaugas, kurių išlaidos apmokamos PSDF biudžeto lėšomis.“
1.7. Papildau 19.31 papunkčiu:
„19.31. burnos higienistas – medicinos normoje nustatytais atvejais ir tvarka;“.
1.8. Pakeičiu 21 punktą ir jį išdėstau taip:
„21. Siuntimus išduodantys ar atsakymus pateikiantys gydytojai, slaugytojai ir burnos higienistai atsako už į siuntimą ar atsakymą įrašomų duomenų teisingumą, tinkamumą.“
1.9. Pakeičiu 22 punktą ir jį išdėstau taip:
„22. Apie netinkamai įformintą siuntimą ar pateiktą atsakymą turi būti informuojama ASPĮ, kurioje dirba siuntimą išdavęs gydytojas, slaugytojas, burnos higienistas arba atsakymą pateikęs gydytojas ar asmens sveikatos priežiūros specialistas. Siunčiančioji ASPĮ privalo užtikrinti, kad netinkamai įformintas siuntimas būtų patikslintas ir ne vėliau kaip per 3 darbo dienas pakartotinai pateiktas į ESPBI IS. Atsakymą pateikusi ASPĮ privalo užtikrinti, kad netinkamai įformintas atsakymas būtų patikslintas ir ne vėliau kaip per 3 darbo dienas pakartotinai pateiktas į ESPBI IS.“
2. N u s t a t a u, kad šis įsakymas įsigalioja 2025 m. sausio 1 d.



Laikinai einantis sveikatos apsaugos ministro pareigas	                   Aurimas Pečkauskas

